USNS «John Ericsson» (T-AO-194)

USNS «John Ericsson» (T-AO-194) er et amerikansk logistikkfartøy eller «havgående oljeforsyningsskip» (eng. underway replenishment oiler) av Henry J. Kaiser-klassen som opereres av Military Sealift Command (MSC) for å understøtte og forsyne andre fartøyer tilhørende den amerikanske marinen med drivstoff og forsyninger til havs. Skipet tilhører den amerikanske Stillehavsflåten.

Historie 
USNS «John Ericsson» er det åttende skipet i Henry J. Kaiser-klassen. Kjølen ble strukket ved Sun Shipbuilding & Drydock Company i byen Chester i Pennsylvania den 15. mars 1989. Sjøsettingen fant sted 21. april 1990, og den 18. mars 1991 ble skipet satt i tjeneste med den amerikanske marinen. Skipet betjenes av et sivilt mannskap under kontroll av Military Sealift Command, som er en organisasjon som hører under den amerikanske marinen.

I mars 2014 ble USNS «John Ericsson» sendt til Siambukten og Sørkinahavet med drivstoff og forsyninger for å støtte USS «Pinckney», som deltok i letingen etter det savnede ruteflyet Malaysia Airlines Flight 370.

Galleri

Referanser 

 ''Denne artikkelen inneholder informasjon som er hentet fra Naval Vessel Register, som er gjort tilgjengelig som offentlig eiendom av den amerikanske regjeringen. Oppføringen finnes her.

Eksterne lenker 
 
 
 USNS John Ericsson (T-AO-194) − navsource.org 
 USNS John Ericsson (T-AO-194) − navysite.de 
 

Krigsskip fra USA
Skip fra 1990
Skip bygget i USA
Artikler i sjøfart-prosjektet